**Beszámolók formátuma**

**Komplex, Projekt 1-2, Diplomaterv 1 tárgyakhoz**

**A dolgozat kötelező felépítése:**

1. Bevezető: Feladat ismertetése, honnan jött az ötlet, kitűzött célok, követelmények, elvárások (~ 2 oldal).
2. Irodalom feldolgozás, háttér információk (~ 10%, de elméleti területen irt feladat esetében ez akár 30% is lehet).
   * Ha cég megbízásából dolgozunk, ebben a részben lehet ismertetni a vállalatot.
   * Elméleti háttér ismertetése, hivatkozva a felhasznált irodalomra.
3. A feladat megoldásához rendelkezésre álló technikák ismertetése, összehasonlítása (előnyök, hátrányok ütköztetése, felhasználhatóság mérlegelése). (~ 25%)
4. Saját teljesítmény előállításához ténylegesen felhasznált eszközök részletes ismertetése; telepítés, használatba vétel előfeltételei és lépései. (~ 20%)
5. Saját munkánk (alkalmazásfejlesztés, mérés, tervezés stb.) részletes leírása, az eredmények szemléletes ismertetése. (~ 35%)
6. Összegzés: Tapasztalatok, eredmények összegzése; a feladat elkészítése során felmerült nehézségek, elkövetett hibák; jövőbeni fejlesztési lehetőségek. (~10%)

Az irodalomjegyzékben felsorolt forrásokra hivatkozzunk a dolgozatban!

**A feladat szövegének formázási sajátosságai:**

Minden fő fejezet új lapon kezdődjön!

**Célszerű:**

- a fő és alcímek hierarchiájára saját stílust létrehozni

- tartalomjegyzéket automatikusan generálni

**Oldalbeállítás:**

Bal margó 3,0 cm, a többi 2,5 cm, A4 álló.

**Fejléc illetve lábléc tartalma:**

- oldalszám

- a feladat címe

**Betűtípus, méret:**

A folyamatos szöveget 12-es betűmérettel, 1,5-es sorközzel írjuk Arial vagy Times

New Roman betűtípussal.

Folyamatos szövegben szereplő

- programok, szoftvertermékek neve

- fájlok neve

- html hivatkozások

- programkódból változók, függvények stb. dőlt, vagy más betűtípussal legyenek szedve, hogy elkülönüljenek a szövegtől. Erre alkalmas fontok: Courier New, Arial Narrow.

**Képek, programkódok beszúrása:**

A folyamatos szöveg közé beszúrhatunk képeket, ábrákat, programkódokat stb. Általános elv, hogy a fél oldalnál nagyobb terjedelmű beékelődések inkább kerüljenek ki mellékletbe.

A teljes programlista (főleg ha kinyomtatva 5 oldalnál hosszabb) nem része a dokumentumnak, ha szükséges, egyéb formában mutassuk be a tervezésvezetőnek.

Ábrák, táblázatok számozása kötelező (feliratozás nem feltétlenül szükséges) és rájuk a folyamatos szövegből hivatkozni kell!

A számozás formátuma: szöveggel megegyező font

- dőlt vagy

- 10-es méret

A beszúrt programkódokat célszerű más betűtípussal szedni, hogy jól elváljon a folyamatos szövegtől.

Erre alkalmas fontok: Courier New, Arial Narrow.

A helyesírásra, nyelvhelyességre ügyelni kell, a feladat értékelésénél ez is egy értékelési szempont!

Miskolc, 2018. február 15.

iit.uni-miskolc.hu